Last of the Dogmen (títol orichinal en anglés, en aragonés O zaguer d'os hombres-perro, enguerada en Aragón con o títol en castellano de Los últimos guerreros, en aragonés Os zaguers guerreros) ye una cinta de cine estausunidense de l'anyo 1995 de cine de western y cine d'aventuras dirichida por Tab Murphy (ye la suya primer cinta como director) seguntes un guión orichinal d'ell mesmo, con una Banda Sonora Orichinal de David Arnold, una dirección de fotografía de Karl Walter Lindenlaub, una producción cinematografica de Joel B. Michaels y Mario Kassar ta la productora cinematografica Carolco Pictures y con un elenco d'actors formau por Tom Berenger, Barbara Hershey, Kurtwood Smith y Steve Reevis en os suyos papels principals.

A cinta s'embienta en l'estau de Montana en a suya calendata de filmación en 1995 y conta la historia d'o descubrimiento d'un grupo d'indios cheyennes que heban sobreviviu a una matanza a finals d'o sieglo XIX amagaus en as montanyas dica ixe momento, en desconoixendo la evolución d'o mundo dende alavez y vivindo como viviban os suyos debantpasaus a finals d'o sieglo XIX. A cinta se rodó en Cuernavaca en Mexico, en o Parque Nacional Yoho en a Columbia Britanica y en bellas atras locacions en Alberta, en Canadá.

Elenco

Se veiga tamién
Cine en 1995.
Cintas de 1995.
Last of the Dogmen